# Eki Fanlo

Eki Fanlo Antzin (Irun, 1993) nazioarteko errugbi epailea eta jokalari ohia da.
2015etik hona, Espainiako Errugbi Federazioko goi mailako txapelketetako (Ohorezko maila, Errege kopa, Superkopa, etab.) epailea izan da. 2017tik aurrera Espainiar Federazioko arbitro trebatzailea da.
2021ean, zazpiko errugbiko HSBC World Rugby Sevens Series txapelketan debuta egin zuen, maila honetan arbitratu duen Espainiar Federazioko lehenengo gizonezko epailea bilakatuz.

## Jokalari bezala

9 urtekin hasi zen errugbira jokatzen bere hiriko RC Irun klubean. Aurrelari lanetan jardun zen, zehazki harroin eta hirugarren lerro bezala.
Sub 9 mailetik aurrera, Irungo taldeko oinarrizko talde guztietan jokatu zuen 18 urtekin senior taldera iritsi arte. 2011/12 denboraldian, Euskal liga irabazi eta Lehenengo Maila Nazionalera igo zen taldearen kide izan zen
Denboraldi hartan ere, Lehenengo Maila Nazionaleko Eibar eta Uribealdearen arteko partiduan arbitro gisa egin zuen debuta. Hasieran bi alderdiak uztartu bazituen ere, arbitrajearen alde egin eta jokatzeari uztea erabaki zuen unibertsitatean ikasi eta errugbian aritzen jarraitzeko.

## Epaile bezala
### Hastapenak

Gipuzkoako ligetan epaile falta zegoenez, Irungo taldetik atera ziren bi arbitro nabarmen, Iñaki Campos eta Iñaki Vergara, probatzera animatu zitezkeen gazteak bilatzen hasi ziren.
Arbitroak partiduan duen paperak erakarrita, Fanlo jokalari eta epaile rolak uztartu zituen. 2009an, hasi eta urtebetera, Euskal ligetara egin zuen salto. Urte hartan ere World Rugbyko 1.maileko entrenatzaile titulua lortu zuen.
Arbitrajean ere trebatzen jarraitu zuen Europa mailako jardunaldietan ere parte hartuz, esaterako, 2010ko martxoan Portugal eta Espainiako epaileei zuzenduta Lisboan antolatu zen batean, non bere lehenengo nazioarteko partidua arbitratu zuen, Portugal eta Espainiako 18 urtez azpiko selekzioen artekoa.
2011ko apirilean, Espainiako Errugbi Federazioak Ingalaterrako Sedbergh hirian antolatutako truke batean parte hartzeko aukera izan zuen. Horri esker, errugbia herrialde britainiarrean nola bizi den ikasi eta urtero hiri horretan jokatzen den hamarreko errugbi txapelketan parte hartu zuen.

### Maila nazionalera jauzia

2011ko urriaren 22an, Eibarko Unbe zelaian arbitratu zuen bere lehenengo partidua Lehenengo nazionalean. Etxeko taldeak Uribealdea garaitu zuen 24 eta 6ko markagailuarekin.
Denboraldi bakarra baino ez zuen behar izan mailaz igotzeko; izan ere, 2012ko urriaren 21ean, Madrilgo Las Rozaseko Ingenieros Industriales eta Granadako Unibertsitatearen arteko partidako epaile izendatu zuten, etxekoek 29 eta 0 irabazi zutena. Denboraldi hartan zilarrezko kategoriako beste partida bakar bat arbitratu bazuen ere, Hospitaleten, Llobregateko taldearen eta Oviedoren artekoa, maila nazionaleko errugbian ohiko aurpegietako bat izatera pasa zen, bai epaile nagusi zein alboko laguntzaile lanetan.
Izan ere, 2015/16 denboraldiko gizonezkoen Superkopan, Iñigo Atorrasagasti donostiarraren laguntzailea izan zen. Sasoi hortan Ohorezko mailetako bere lehenengo partidak epaitu zituen; emakumezkoenean, otsailaren 15ean egin zuen debuta Getxo eta Hospitaleteko INEF taldeen arteko partidan. Gizonezkoenean, berriz, urte horretako urrian iritsi zitzaion aukera, Madrilgo CRC eta Valladolideko Quesos Entrepinares hamabostekoen arteko norgehiagokan. 2015/16 denboraldiarian ere, emakumezkoen ligako finalean alboko epaile lanetan jardun zen Alhambra Nievasen gidaritzapean.
Laguntzailearen rol hori ere bere nazioarteko errugbiko lehenengo esperientzietan bizi izan zuen. Anoeta estadioan Estatu Batuetako eta Tongako errugbi selekzioen arteko partida historiakoan eta kluben arteko European Challenge Cuperako Heidelberg eta Petrarcak jokatutako kanporaketan ere paper hura bete zuen.
Bitartean, Ohorezko mailan gero eta ohikoagoa bihurtzen ari ziren Fanlok zuzendutako partiduak ikustea. 2016/17 denboraldian, Valladolideko José Zorrilla estadioan El Salvador eta Santboianaren artean 23.000 ikusleen aurrean jokatu zen Copako finalean eta Pepe Rojoko VRAC eta El Salvadorren arteko norgehiagokan marrazain lanetan izan zen Alhambra Nievas eta Iñigo Atorrasagasti epaile nagusiak izanik, hurrenez hurren. Denboraldi berean emakumeen Ohorezko Mailako finala gidatu zuen Burgosen jokatu zen CRAT Coruña eta Olimpico Pozueloren arteko norgehiagoka. Hurrengo denboraldietan, Espainiar Federazioko txapelketa garrantzitsuenetan lan nabarmena egiten jarraitu zuen, gero eta partida garrantzitsuagoak epaitzeko aukerak izanik. 2021eko ekainaren 6an, Albaceteko Carlos Belmonte estadioan jokatu zen Espainiako errugbiko errege kopako finala arbitratu zuen, Andoni Susperregi eta Iñigo Muñoz alboko epaile zituelarik. Aipatzekoa da azken biak ere Txingudi Rugby Taldeko jokalari ohiak direla.

### Nazioarteko errugbia

2021eko azaroaren 20an Rugby Europe Trophy txapelketako (Europako txapelketaren 2. maila) Polonia eta Suitzaren arteko partida arbitratu zuen, Susperregi eta Muñoz laguntzaile lanak eginez. Hurrengo urtean, epaile-hirukoteak Israelera bidaiatu zuen Europako 3. mailako txapelketako, Conference 1 deiturikoa, etxeko taldearen eta kroaziarren arteko norgehiagoka zuzentzera. Tartean, Atorrasagastiren alboko epailea izan zen, Pablo Pascualekin batera, Lituaniak eta Belgikak Trophy txapelketan jokatutako partiduan.
Selekzioen arteko partiduetaz gain, kluben arteko Europako hirugarren txapelketarik garrantzitsuenean ere izan da laguntzaile bezala.

### Munduko zazpiko errugbian

2020ean nazioarteko zazpiko errugbira eman zuen jauzia. Aurretik zazpiko txapelketa ezberdinetan aritu bazen ere (Elxko nazioarteko torneoan edo Espainiar Federazioak antolaturikoetan), goi-mailako nazioarteko debuta ez zen Madrid Rugby 7s International Tournamentaren ospakizuna arte gertatuko. Txapelketa hau Tokyoko Olinpiar Jokoetako torneorako prestakizuna izan zen parte hartu zuten selekzioentzat. Bertan, hainbat partidaz gain, emakumezkoen finala zuzendu zuen, Kenyak eta Errusiak jokatutakoa. Esperientzia horren ondoren, Rugby Europek Budapest eta Rigan antolatu ziren txapelketa kontinental ezberdinetara deitu zuen.
Hurrengo urtean, COVID-19arengatik indarrean zeuden bidaiatzeko mugak eta neurriak zirela-eta, 2022. urteko Zazpiko errugbiko munduko serieen Australia eta Zeelanda berriko txapelketak Málaga eta Sevillakoek ordezkatu zituzten. Andaluziako txapelketetara deitu zuten Fanlo, berez, laguntzaile lanetan aritzeko. Urtarrilaren 22an, torneoaren bigarren jardunaldian, emakumezkoen Brasil eta Belgikaren arteko norgehiagokan lehenengo epaile bezala egongo zelaren berri eman zioten. David Cheregosa eta Víctor Navarro izan ziren bere laguntzaileak luzapenean belgiarren alde (12-17) erabaki zen partiduan. Hurrengo egunean, gizonezkoen txapelketako Kenya eta Japonia arteko norgehiagoka arbitratu zuen. 2022ko ekainaren 10ean, World Rugbyk Zazpiko errugbiko munduko txapelketarako epaileen artean izendatu zuen..
Munduko txapelketan, emakumezkoen torneoko hiru partida zuzendu zituen (Estatu Batuak-Polonia, Brasil-Kolonbia eta Kolonbia-Madagaskar). 2022/23 denboraldian, World Rugbyk Munduko serietako Dubai eta Lurmutur Hiriko txapelketetarako dei egin zuen.

## Estatistikak

2022ko abenduaren 13an eguneratua
Laburpena :
| | Maila | Partida kopurua | | | Oharrak |
| XVeko errugbia | Europako Nazioen Errugbi Kopa | 2 | 4 | 0 | • Trophy eta Championship txapelketetan partidu bana epaile laguntzaile bezala (Suitza-Herbehereak eta Errusia-Belgika, hurrenez hurren) |
| XVeko errugbia | Gizonezkoen Ohorezko maila | 66 | 142 | 9 | • 2016/17 ligako finalean epaile laguntzailea |
| XVeko errugbia | Emakumezkoen Ohorezko maila | 12 | 13 | 9 | • 2015/16 ligako finalean epaile laguntzailea • 2016/17 ligako finalean epaile nagusia |
| XVeko errugbia | Errege kopa | 2 | 5 | 9 | • 2016/17 denboraldiko finalean epaile laguntzailea |
| XVeko errugbia | Gizonezkoen Ohorezko B maila | >50 | 112 | 6 | |
| XVeko errugbia | Lehenengo nazionala | >5 | 0 | 0 | |
| XVeko errugbia | Gizonezkoen ohorezko mailara igoera fasea | 2 | 6 | 1 | |
| XVeko errugbia | Gizonezkoen ohorezko B mailara igoera fasea | 2 | 3 | 3 | |
| XVeko errugbia | Emakumezkoen ohorezko B mailara igoera fasea | 4 | 3 | 0 | |
| XVeko errugbia | Gazte mailetako Txapelketa nazionalak (sub 21 eta sub 23) | 2 | 5 | 0 | |
| XVeko errugbia | Erkidego Autonomikoen arteko txapelketak (maila ezberdinak) | 7 | 7 | 0 | |
| XVeko errugbia | Euskal ligak | | | | |
| XVeko errugbia | Gipuzkoako ligak | | | | |
Denboraldiz denboraldi hamabosteko errugbian :
| Denboraldia | Maila | Partida kopurua | | | Oharrak eta partiden zerrenda |
| 2008/09 | Gipuzkoako txapelketak | ? | 0 | 0 | |
| 2009/10 | Gipuzkoako txapelketak | ? | 0 | 0 | |
| 2009/10 | Euskal ligak | ? | 0 | 0 | |
| 2010/11 | Gipuzkoako txapelketak | ? | 0 | 0 | |
| 2010/11 | Euskal ligak | ? | 0 | 0 | |
| 2011/12 | Euskal liga | ? | 0 | 0 | |
| 2011/12 | Lehenengo Nazional maila | 5 | 0 | 0 | • Maila nazionalean debuta 2011/10/23: Eibar 24-6 Uribealdea 2011/11/05: Gernika B 0-62 Zarautz 2011/11/26: Zarautz 6-17 Eibar 2011/12/03: Gernika B 41-5 Gaztedi 2011/12/17: Ing. Industriales 19-12 Univ. Granada |
| 2012/13 | Gizonezkoen Ohorezko B maila | ? | 0 | 0 | • Ohorezko B mailan debuta 2012/10/21: Ing. Industriales 29-0 Univ. Granada 2012/10/28: L'Hospitalet 29-33 Oviedo |
| 2012/13 | Lehenengo Nazional maila | ? | 0 | 0 | 2012/11/11: Atlético SS 22-22 Uni Bilbo |
| 2012/13 | Euskal liga | ? | 0 | 0 | |
| 2013/14 | Lehenengo Nazional maila | ? | 0 | 0 | |
| 2013/14 | Euskal liga | ? | 0 | 0 | |
| 2014/15 | Emakumezkoen Ohorezko maila | 1 | 0 | 0 | 2015/02/15: Getxo 12-5 INEF Hospitalet |
| 2014/15 | Gizonezkoen Ohorezko B maila | 10 | 22 | 2 | 2014/09/13: Fénix 3-40 Poble Nou 2014/10/18: Oviedo 32-12 El Salvador S23 2014/10/25: Zarautz 18-5 Eibar 2014/11/16: Uribealdea 13-21 Bera Bera 2014/12/13: Zarautz 35-19 Uribealdea 2015/01/10: Oviedo 7-11 Aparejadores Burgos 2015/01/24: Bathco B 12-16 VRAC S23 2015/01/31: Fénix 12-42 San Cugat 2015/03/07: Belenos 10-14 Aparejadores Burgos 2015/03/14: Durango 20-10 Uribealdea |
| 2014/15 | Txapelketa nazionala (Sub 21) | 1 | 2 | 0 | 2015/04/19: San Cugat 5-17 Liceo Francés |
| 2014/15 | Gizonezkoen Euskal Errugbi Txapelketa | 2 | 6 | 0 | 2014/11/22: Baztan Menditarrak 8-37 Ordizia B 2014/11/29: Atco SS 13-20 Baztan Menditarrak |
| 2015/16 | Emakumezkoen Ohorezko maila | 1 | 1 | 0 | • Emakumezkoen ligako finalean epaile laguntzailea (INEF-Majadahonda) 2016/01/31: Getxo 22-12 Hortaleza |
| 2015/16 | Superkopa | 0 | 0 | 0 | • Espainiako Superkopako finalean epaile laguntzailea (Cisneros-VRAC) |
| 2015/16 | Gizonezkoen Ohorezko maila | 3 | 3 | 0 | • Ohorezko mailan debuta 2015/10/04: CRC 10-29 VRAC 2015/11/28: Cisneros 41-23 FC Barcelona 2016/03/20: CRC 8-40 El Salvador |
| 2015/16 | Gizonezkoen Ohorezko B maila | 10 | 17 | 0 | 2015/09/19: Zarautz 32-5 Bera Bera 2015/10/04: Sitges 16-14 CAU Valencia 2015/10/31: Uribealdea 10-13 Durango 2015/11/07: Eibar 14-31 Bera Bera 2015/12/12: Fénix 0-17 Les Abelles 2015/12/19: La Única 22-25 Oviedo 2016/01/17: CAU Valencia 15-20 La Vila 2016/01/24: Aparejadores Burgos 14-10 CRAT 2016/04/09: Oviedo 9-5 Vigo |
| 2015/16 | Gizonezkoen Ohorezko B mailara igoera fasea | 1 | 2 | 1 | 2016/01/09: Majadahonda 19-23 Marbella |
| 2015/16 | Erkidego Autonomikoen arteko txapelketa (sub 18) | 1 | 1 | 0 | 2016/01/09: Valentziako Erkidegoa 15-22 Katalunia |
| 2016/17 | Nazioarteko lagunartekoa | 0 | 0 | 0 | • Tonga-Estatu Batuak partiduan epaile laguntzailea |
| 2016/17 | European Challenge Cup | 0 | 0 | 0 | • Sailkapen partiduko epaile laguntzailea (Heidelberg-Petrarca) |
| 2016/17 | Emakumezkoen Ohorezko maila | 2 | 0 | 0 | 2017/01/29: Olímpico Pozuelo 30-26 INEF L’Hospitalet 2017/05/07: (Finala) Olímpico Pozuelo 22-21 CRAT |
| 2016/17 | Superkopa | 0 | 0 | 0 | • Espainiako Superkopako finalean epaile laguntzailea (El Salvador-VRAC) |
| 2016/17 | Gizonezkoen Ohorezko maila | 12 | 22 | 2 | • Ligako finalean epaile laguntzailea (El Salvador-VRAC) 2016/09/17: Cisneros 66-3 Ciencias 2016/09/25: FC Barcelona 10-36 El Salvador 2016/10/23: Santboiana 37-22 Cisneros 2016/10/29: Hernani 23-8 Ordizia 2016/11/06: FC Barcelona 5-28 VRAC 2016/11/13: Santboiana 32-27 El Salvador 2016/12/11: VRAC 31-5 Cisneros 2016/01/28: Alcobendas 52-24 FC Barcelona 2016/02/19: VRAC 47-14 Alcobendas 2016/03/12: Santboiana 58-32 Independiente 2016/04/02: El Salvador 54-31 Independiente 2016/04/08: Getxo 23-40 Gernika |
| 2016/17 | Gizonezkoen Ohorezko mailara igoera fasea | 1 | 1 | 0 | 2017/04/22: L'Hospitalet 16-8 Liceo Francés |
| 2016/17 | Gizonezkoen Ohorezko B maila | 5 | 10 | 0 | 2016/10/08: ADI Industriales 27-19 Helvetia 2017/01/14: Fénix 15-28 La Vila 2017/01/22: Alcobendas B 31-11Atco. Portuense 2017/02/04: ADI Industriales 11-7 CAR Cáceres 2017/03/25: Zarautz 24-14 Bera Bera |
| 2016/17 | Gizonezkoen errege kopa | 0 | 0 | 0 | • Errege kopako finalean epaile laguntzailea (El Salvador-Santboiana) |
| 2016/17 | Gizonezkoen Ohorezko B mailara igoera fasea | 1 | 1 | 2 | 2017/06/11: Majadahonda 10-18 Universidad de Granada |
| 2016/17 | Erkidego Autonomikoen arteko txapelketa (sub 18) | 1 | 1 | 0 | 2017/01/21: Madril 43-14 Gaztela eta Leon |
| 2016/17 | Erkidego Autonomikoen arteko txapelketa (sub 16 – B maila) | 1 | 0 | 0 | 2017/01/15: Aragoi 14-59 Nafarroa |
| 2017/18 | Europako Nazioen Errugbi Kopa | 0 | 0 | 0 | • Trophy eta Championship txapelketetan partidu bana epaile laguntzaile bezala (Suitza-Herbehereak eta Errusia-Belgika, hurrenez hurren) |
| 2017/18 | Rugby Europe Continental Shield | 0 | 0 | 0 | • Hiru partidatan epaile laguntzaile (Heidelberg-Calvisano, Viadana-Batumi eta Calvisano-Heidelberg) |
| 2017/18 | Gizonezkoen Ohorezko maila | 11 | 24 | 1 | 2017/09/17: Getxo 12-26 Gernika 2017/09/24: El Salvador 40-12 Santboiana 2017/10/22: VRAC 32-21 Independiente 2017/10/28: Ordizia 61-14 Getxo 2017/11/12: Santboiana 32-24 FC Barcelona 2017/12/17: FC Barcelona 31-42 VRAC 2018/01/14: Cisneros 15-29 Alcobendas 2018/02/03: Gernika 23-20 Hernani 2018/03/04: El Salvador 50-20 FC Barcelona 2018/04/07: Alcobendas 30-27 Independiente 2018/04/22: La Vila 14-24 VRAC |
| 2017/18 | Gizonezkoen Ohorezko B maila | 6 | 13 | 0 | 2017/10/07: Aparejadores Burgos 42-28 Bathco 2017/11/04: Fénix 31-3 Poble Nou 2017/11/25: CAU Valencia 16-14 Santboiana S23 2018/01/27: L’Hospitalet 29-23 CAU Valencia 2018/02/24: Durango 23-30 Uribealdea 2018/03/10: Eibar 27-26 Bera Bera |
| 2017/18 | Emakumezkoen Erkidego Autonomikoen arteko txapelketa | 1 | 0 | 0 | 2017/12/03: Madril 22-14 Katalunia |
| 2018/19 | Emakumezkoen Ohorezko maila | 1 | 0 | 0 | 2019/03/10: Cisneros 27-28 CRAT |
| 2018/19 | Gizonezkoen Ohorezko maila | 10 | 30 | 2 | 2018/09/16: Cisneros 17-21 La Vila 2018/09/23: Santboiana 5-24 El Salvador 2018/10/28: VRAC 64-22 Aparejadores Burgos 2018/11/11: Independiente 33-17 La Vila 2018/12/02: El Salvador 36-14 La Vila 2018/12/09: Santboiana 42-30 Independiente 2019/01/27: La Vila 20-44 VRAC 2019/02/17: FC Barcelona 20-12 Independiente 2019/03/31: El Salvador 54-31 Cisneros 2019/04/14: FC Barcelona 11-17 La Vila |
| 2018/19 | Gizonezkoen Ohorezko B maila | 7 | 16 | 1 | 2018/09/29: CRC 29-0 Alcobendas 2018/10/06: Bera Bera 20-24 Getxo 2018/11/25: Marbella 25-31 CRC 2019/01/12: Santboiana S23 28-20 El Toro 2019/02/02: Bera Bera 45-7 Durango 2019/03/02: Uribealdea 10-48 Getxo 2019/03/16: Bera Bera 59-26 Eibar |
| 2018/19 | Gizonezkoen Ohorezko mailara igoera fasea | 1 | 5 | 1 | 2019/05/05: Bathco 21-12 Liceo Francés |
| 2019/20 | Emakumezkoen Ohorezko maila | 1 | 0 | 0 | 2019/10/05: Sanse Scrum 23-22 Majadahonda |
| 2019/20 | Gizonezkoen Ohorezko maila | 11 | 26 | 1 | 2019/09/15: Independiente 26-27 Santboiana 2019/09/22: El Salvador 38-5 Ciencias 2019/10/27: Alcobendas 31-33 VRAC 2019/11/03: Santboiana 20-14 Bathco 2019/12/01: Aparejadores Burgos 28-28 FC Barcelona 2019/12/14: Alcobendas 33-13 Ciencias 2020/01/12: Bathco 19-38 VRAC 2020/01/26: El Salvador 19-6 Cisneros 2020/02/16: Ciencias 23-27 FC Barcelona 2020/02/22: Alcobendas 9-36 Aparejadores Burgos 2020/02/29: Independiente 27-23 Bathco¡ |
| 2019/20 | Gizonezkoen Ohorezko B maila | 5 | 12 | 1 | 2019/09/28: Eibar 13-12 Uribealdea 2019/11/23: Zarautz 16-27 Gernika 2019/12/21: Gernika 46-12 Bera Bera 2020/01/18: Ourense 29-10 Belenos 2020/03/07: Uribealdea 10-8 Zarautz |
| 2019/20 | Txapelketa nazionala (sub23) | 1 | 3 | 0 | 2019/12/06: VRAC S23 11-17 El Salvador S23 |
| 2019/20 | Gizonezkoen Erkidego Autonomikoen arteko txapelketa (sub 18) | 1 | 2 | 0 | 2019/11/17: Gaztela eta Leon 6-11 Katalunia |
| 2019/20 | Erkidego Autonomikoen arteko txapelketa (sub 16 – B maila) | 1 | 1 | 0 | 2020/01/19: Galizia 12-36 Nafarroa |
| 2020/21 | Emakumezkoen Ohorezko maila | 2 | 4 | 0 | 2020/12/13: Cisneros 41-24 Eibar 2021/05/30: Cisneros 22-20 Cocos Univ. Sevilla |
| 2020/21 | Gizonezkoen Ohorezko maila | 9 | 16 | 0 | 2020/10/24: FC Barcelona 18-12 Santboaiana 2020/11/01: Independiente 10-31 Alcobendas 2020/11/21: FC Barcelona 33-14 Cisneros 2020/12/20: VRAC 16-6 Aparejadores Burgos 2021/01/31: Les Abelles 24-31 Santboiana 2021/02/14: El Salvador 24-6 Ciencias 2021/03/06: Aparejadores Burgos 33-24 El Salvador 2021/04/11: Independiente 17-18 Santboiana 2021/05/23: (finalerdia) VRAC 16-13 El Salvador |
| 2020/21 | Gizonezkoen Ohorezko B maila | 5 | 11 | 2 | 2021/02/07: Gaztedi 18-15 Bera Bera 2021/01/23: Hernani 12-28 Gernika 2021/03/13: Zarautz 24-22 Eibar 2021/03/28: Hernani 33-23 Gaztedi 2021/04/10: Eibar 26-36 Uribealdea |
| 2020/21 | Gizonezkoen errege kopa | 2 | 5 | 0 | 2021/05/02: (Finalerdia) FC Barcelona 16-20 Aparejadores Burgos 2021/06/06: (Finala) Aparejadores Burgos 13-37 Alcobendas |
| 2020/21 | Emakumezkoen Ohorezko B mailara igoera fasea | 4 | 3 | 0 | 2021/05/08: Santboiana 22-5 Águilas Toledo 2021/05/08: FC Barcelona 12-10 Pozuelo RU 2021/05/09: Bera Bera 14-5 Águilas Toledo 2021/05/09: Pingüinas Burgos 7-19 Rugby Turia |
| 2021/22 | Rugby Europe Super Cup | 0 | 0 | 0 | • Bi partidatan epaile laguntzailea (The Delta-Brussels Devils eta Lokomotiv Penza-Tel Aviv Heat) |
| 2021/22 | Europako Nazioen Errugbi Kopa | 2 | 4 | 0 | • Trophy txapelketako Polonia-Suitza eta Conference 1eko Israel-Kroazia partidak. Nazioarteko debuta. • Trophy txapelketako Lituania-Belgika partiduan epaile laguntzailea. |
| 2021/22 | Emakumezkoen Ohorezko maila | 3 | 7 | 0 | 2021/10/10: Eibar 40-38 Majadahonda 2021/12/18: Cocos Univ. Sevilla 24-7 Cisneros 2022/03/20: Sanse Scrum 7-41 San Cugat |
| 2021/22 | Gizonezkoen Ohorezko maila | 9 | 20 | 3 | 2021/10/03: Alcobendas 31-16 Ciencias 2021/10/17: El Salvador 25-14 Cisneros 2021/11/14: Les Abelles 29-19 Ciencias 2021/11/28: Cisneros 13-36 Alcobendas 2022/01/09: Alcobendas 39-13 Santboaiana 2022/01/16: El Salvador 36-13 FC Barcelona 2022/02/19: Gernika 15-16 Ordizia 2022/03/05: Alcobendas 29-23 Les Abelles 2022/05/29: (Finalerdia) Santboiana 32-26 Cisneros |
| 2021/22 | Gizonezkoen Ohorezko B maila | 2 | 7 | 0 | 2021/12/11: Bera Bera 3-19 Getxo 2022/04/02: Pozuelo RU 33-15 CAU Valencia |
| 2022/23 | Emakumezkoen Ohorezko maila | 1 | 1 | 0 | 2022/10/23: Majadahonda 26-27 El Salvador |
| 2022/23 | Gizonezkoen Ohorezko maila | 1 | 1 | 0 | 2022/10/09: FC Barcelona 17-34 El Salvador |
| 2022/23 | Gizonezkoen Ohorezko B maila | 2 | 4 | 0 | 2022/10/30: Gaztedi 10-48 Getxo 2022/11/13: Hernani 17-22 Getxo |
| 2022/23 | Gizonezkoen Erkidego Autonomikoen arteko txapelketa (sub 18) | 1 | 2 | 0 | 2022/11/20: Madril 36-10 Valentziar erk. |
Laburpena :
| | Maila | Partida kopurua | Oharrak |
| VIIko errugbia | Rugby World Cup Sevens | 3 | • 2022ko irailaren 9tik 11ra Hegoafrikan |
| VIIko errugbia | HSBC World Rugby Sevens Series | 48 | • Munduko serietako 9 txapelketa • 2021/22 denboraldian emakumezkoen Kanadako txapelketako finala arbitratu zuen |
| VIIko errugbia | Rugby Europe Sevens | 14 | • Championship mailako Lisboako txapelketa (4 Partidu) • Trophy mailako Budapesteko txapelketa (5 Partidu) • 18 urtez azpiko Trophy mailako Rigako txapelketa (5 Partidu) |
| VIIko errugbia | Munduko txapelketako sailkapena | 3 | • Bukaresteko torneoa |
| VIIko errugbia | Madrid 7s series | 7 | • Emakumezkoen txapelketako finala |
| VIIko errugbia | Elche International 7s | 10 | • 2022 Finala: Espainia v Frantzia (5 partidu) • 2016 (5 partidu) |
Denboraldiz denboraldi zazpiko errugbian :
| Denboraldia | Txapelketa | Oharrak eta partiden zerrenda |
| 2015/16 | Elche International 7s | • 5 partida |
| 2020/21 | Madrid 7s series | • 7 partida • Emakumezkoen txapelketako finala (Errusia-Kenya) |
| 2020/21 | Rugby Europe 7s Trophy | • Budapesteko torneoa (5 partida) |
| 2020/21 | Rugby Europe 7s Trophy (Sub 18) | • Rigako torneoa (5 partida) |
| 2021/22 | World Rugby Sevens Series | • Mundu mailako txapelketa ofizialean debuta • Malagako torneoa (2 partida) • Sevillako torneoa (6 partida) • Kanadako torneoa (6 partida). Emakumezkoen txapelketako finala (Australia-Zeelanda Berria) • Frantziako torneoa (7 partida) |
| 2021/22 | Rugby Europe 7s Championship | • Lisboako torneoa (4 partida) |
| 2021/22 | 7ko Munduko txapelketarako sailkapena | • Bukaresteko torneoa (3 partida) |
| 2022/23 | 7ko errugbiko Munduko txapelketa | • Emakumezko txapelketako hiru partida |
| 2022/23 | Elche International 7s | • 5 partida Espainia v Frantzia Finala |
| 2022/23 | World Rugby Sevens Series | • Dubaiko torneoa (6 partida epaile nagusi lanetan eta beste 7 alboko epaile bezala) • Lurmutur hiriko torneoa (5 partida epaile nagusi lanetan eta beste 4 alboko epaile bezala) |

## Bizitza pertsonala

Oinarrizko hezkuntza Irungo Txingudi Ikastola eta Pio Baroja institutuan jaso zituen.
2017an Elektronika eta Automatika Ingeniaritzan graduatu zen Euskal Herriko Unibertsitatean. Ondoren Sistema Txertatuetan masterra burutuz bertan.
Gaur egun, CAF Signalling trenbideen sektoreko enpresan ingeniari garatzaile moduan lan egiten du BTM arloan.
Kirolzale sutsua da, bere faboritoen artean Erreala, Real Union eta Bidasoa daude.
Txirrindazalea da ere eta, bere hitzetan, “Erlaitz eta Jaizkibel errendimendu handiko zentro onenak dira”.

## Erreferentziak

* ↑ (Gaztelaniaz) 2011/12 denboraldiko lehenengo jardunaldietako RC Irunen lerrokatzeak. .
* ↑ (Gaztelaniaz) 2011/12/30ko elkarrizketa Noticias de Gipuzkoan. .
* ↑ Eki Fanlo, errugbiko epailea: “Epailea zarenean jokoaren gainean egon behar zara”. .
* ↑ (Ingelesez) 2022ko serietan eman ziren aldaketen adierazpena. .
* ↑ (Gaztelaniaz) "Eki Fanlo: El árbitro ciclista que ha hecho historia en el seven español". .
* ↑ (Ingelesez) Zazpiko errugbiko Munduko txapelketako epaileen izendatzea. .
* ↑ Eki Fanlo errugbi 7ko Mundu Txapelketa epaitzeko hautatua. .
* ↑ Espainiako Federazioko fitxa. .
* ↑ Canal Txingudiko “Kirolak Gaur” saioan elkarrizketa (15:34 minututik aurrera). .

## Kanpo estekak

* Datuak: Q113621092